Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: a 7/2001. (I. 17.) FVM rendelethez
Paragraph Index: 1590

1. Gabonafélék és olajos növények vetőmagja 1.1. Hibridkukorica és napraforgó vetőmag előállítást a termelő legkésőbb május 15-ig köteles bejelenteni az illetékes Szolgálatnak, a faj, fajta, mennyiségi és a területi adatok megadásával. A Szolgálat az Európai Unió tagországaiba exportálandó tételek termőhelyén kötelező jelleggel, a többi termőhelyen szúrópróbaszerű vizsgálatot végez, melynek eredményéről szemlejegyzőkönyvet állít ki. 1.2. Az EPPO tagországokon kívüli területről behozott vetőmag elosztásáról az importőr, az elosztást követően köteles értesíteni a Szolgálatot, megjelölve a területére kiszállított vetőmag mennyiséget és fajtát termelőnkénti / termeltetőnkénti megosztásban. A termelő május 15-ig köteles a fenti vetőmaggal elvetett táblák adatait a Szolgálatnak bejelenteni, melyben külön fel kell tüntetni a vetőmag szaporítás céljára elvetett területeket. A Szolgálat a továbbszaporítási céllal termesztett vetőmagvak termőhelyeit kötelező jelleggel, egyéb céllal termesztett vetőmagvak termőhelyén pedig szúrópróbaszerű vizsgálatot végez, melynek eredményéről szemlejegyzőkönyvet állít ki.

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes